CELEX: 32005R1966
Language: sk
Date: 2005-12-01 00:00:00
Title: Nariadenie Komisie (ES) č. 1966/2005 z  1. decembra 2005 , ktorým sa mení a dopĺňa nariadenie (EHS) č. 2061/89 ohľadne zatrieďovania určitého tovaru v rámci kombinovanej nomenklatúry

2.12.2005   
            
            
               SK
            
            
               Úradný vestník Európskej únie
            
            
               L 316/5
            
         NARIADENIE KOMISIE (ES) č. 1966/2005
   z 1. decembra 2005,
   ktorým sa mení a dopĺňa nariadenie (EHS) č. 2061/89 ohľadne zatrieďovania určitého tovaru v rámci kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), najmä na jeho článok 9,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry v prílohe k nariadeniu (EHS) č. 2658/87 je potrebné prijať opatrenia v súvislosti so zatrieďovaním tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry. Tieto pravidlá sa tiež uplatňujú na akúkoľvek inú nomenklatúru, ktorá je na nej úplne alebo čiastočne založená alebo ktorá k nej pridáva akékoľvek ďalšie delenie a ktorá vychádza zo špecifických ustanovení Spoločenstva s cieľom uplatňovať colné a iné opatrenia týkajúce sa obchodu s tovarom.
            
         
               (3)
            
            
               V nariadení Komisie (EHS) č. 2061/89 zo 7. júla 1989 ohľadne zatrieďovania určitého tovaru v rámci kombinovanej nomenklatúry (2) sa výrobok uvedený v prílohe pod č. 5, zatriedil ako potravinový doplnok bez toho, aby sa vzali do úvahy jeho špecifické terapeutické a profylaktické vlastnosti pri hypovitaminóze C. Preto je potrebné zmeniť a doplniť zatriedenie tohto výrobku, ktorý by sa mal považovať za liek.
            
         
               (4)
            
            
               Opatrenia uvedené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Zatriedenie výrobku č. 5 v prílohe k nariadeniu (EHS) č. 2061/89 sa nahrádza zatriedením, ktoré sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. decembra 2005
      
         
            Za Komisiu
         
         László KOVÁCS
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1719/2005 (Ú. v. EÚ L 286, 28.10.2005, s. 1).
   
      (2)  Ú. v. ES L 196, 12.7.1989, s. 5. Nariadenie naposledy zmenené a doplnené nariadením Komisie (ES) č. 936/1999 (Ú. v. ES L 117, 5.5.1999, s. 9).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Prípravok vo forme tabliet v baleniach na maloobchodný predaj s príbalovou inštrukciou o dávkovaní a zložení, určený na liečbu nedostatku vitamínu C.
                              Každá tableta s hmotnosťou 750 mg obsahuje:
                              
                                          —
                                       
                                       
                                          kyselinu askorbovú: 500 mg,
                                       
                                    
                                          —
                                       
                                       
                                          šípkový prášok, celulózu, rastlinný stearín, sušinu rastlinných olejov, stearát horečnatý, oxid kremičitý a potravinársku glazúru s obsahom proteínu: 250 mg.
                                       
                                    
                        
               
                  3004 50 10
               
               
                  Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, doplnkovou poznámkou 1 ku kapitole 30 a znením kódov KN 3004, 3004 50 a 3004 50 10.
                  Pozri aj vysvetlivky kombinovanej nomenklatúry ku kapitole 30.
                  Pokiaľ ide o odporúčanú dennú dávku vitamínu C (60 mg), každá tableta zreteľne obsahuje oveľa väčšie množstvo vitamínu C (500 mg).
                  Všetky podmienky doplnkovej poznámky 1 ku kapitole 30 sú týmto splnené a výrobok má byť zatriedený ako liek položky 3004.